pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกิจกรรมจิตอาสาพัฒนา ปรับภูมิทัศน์ เพื่อถวายพระราชกุศลและน้อมรำลึกในพระมหากรุณาธิคุณของพระมหากษัตริย์ไทย
วันศุกร์ที่ 18 ตุลาคม 2562
กระทรวงดิจิทัลฯ ร่วมกิจกรรมจิตอาสาพัฒนา ปรับภูมิทัศน์ เพื่อถวายพระราชกุศลและน้อมรําลึกในพระมหากรุณาธิคุณของพระมหากษัตริย์ไทย
กระทรวงดิจิทัลฯ ร่วมกิจกรรมจิตอาสาพัฒนา ปรับภูมิทัศน์ เพื่อถวายพระราชกุศลและน้อมรําลึกในพระมหากรุณาธิคุณของพระมหากษัตริย์ไทย
นางสาวคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม ร่วมกิจกรรมจิตอาสาพัฒนา ปรับภูมิทัศน์ ทําความสะอาดศาสนสถาน เพื่อถวายพระราชกุศลและน้อมรําลึกในพระมหากรุณาธิคุณ เนื่องในโอกาสวันคล้ายวันพระบรมราชสมภพพระบาทสมเด็จพระจอมเกล้าเจ้าอยู่หัว ณ วัดโสมนัสวิหาร เขตป้อมปราบศัตรูพ่าย กรุงเทพฯ เมื่อวันที่ 18 ตุลาคม 2562 โดยโครงการจิตอาสา "เราทําความดี ด้วยหัวใจ" ภายใต้กิจกรรม "จิตอาสาพัฒนาปรับภูมิทัศน์ทําความสะอาดศาสนาสถาน" ในครั้งนี้ เพื่อเปิดโอกาสให้จิตอาสาและประชาชนภาคส่วนต่างๆ ได้ร่วมกันทํากิจกรรมสาธารณประโยชน์ อันเป็นการแสดงออกถึงความจงรักภักดี สํานึกในพระมหากรุณาธิคุณ และถวายเป็นพระราชกุศล เพื่อน้อมรําลึกเนื่องในโอกาสวันคล้ายวันพระราชสมภพพระบาทสมเด็จพระจอมเกล้าเจ้าอยู่หัว รัชกาลที่ 4 โดยการทําความสะอาดพื้นที่โดยรอบบริเวณวัด ตั้งแต่บริเวณถนนทางเข้าวัด ทางเดินรอบวัด ศาลาการเปรียญ รวมถึงบริเวณอื่นๆ เพื่อร่วมกันทําความสะอาด เก็บขยะ กวาดใบไม้ ปรับภูมิทัศน์โดยรอบศาสนสถานอันเป็นศูนย์รวมใจของคนไทย
*********************
รัฐบาลไทย-ข่าวทำเนียบรัฐบาล-กรมควบคุมโรค แนะประชาชนยึดหลัก “สุก ร้อน สะอาด” ป้องกันโรคติดต่อทางอาหารและน้ำ ในช่วงโควิด-19 [กระทรวงสาธารณสุข]
วันพุธที่ 6 พฤษภาคม 2563
กรมควบคุมโรค แนะประชาชนยึดหลัก “สุก ร้อน สะอาด” ป้องกันโรคติดต่อทางอาหารและน้ํา ในช่วงโควิด-19 [กระทรวงสาธารณสุข]
กรมควบคุมโรค แนะประชาชนยึดหลัก “สุก ร้อน สะอาด” ป้องกันโรคติดต่อทางอาหารและน้ํา ในช่วงโควิด-19
กรมควบคุมโรค กระทรวงสาธารณสุข แนะประชาชนให้ยึดหลัก “สุก ร้อน สะอาด” เพื่อป้องกัน 5 โรคที่ติดต่อทางอาหารและน้ํา ได้แก่ โรคอุจจาระร่วง โรคอาหารเป็นพิษ โรคบิด อหิวาตกโรค และไข้ไทฟอยด์หรือไข้รากสาดน้อย โดยเฉพาะในช่วงโควิด-19
วันนี้ (6 พฤษภาคม 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า ในช่วงนี้ประเทศไทยสภาพอากาศเปลี่ยนแปลงบ่อย อากาศร้อนสลับฝนตก ซึ่งในวันที่อากาศร้อนจะเหมาะกับการเจริญเติบโตของเชื้อโรคหลายชนิด อาจทําให้ประชาชนเจ็บป่วยได้ง่าย โดยเฉพาะโรคที่เกิดจากอาหารและน้ํา ประกอบกับในช่วงนี้ มีสถานการณ์การระบาดของโรคติดเชื้อไวรัสโคโรนา 2019 (โควิด-19) ซึ่งประชาชนส่วนใหญ่อยู่บ้านเพื่อลดการติดเชื้อ จึงมีการประกอบอาหารเองหรือออกไปรับแจกจ่ายอาหารจากข้างนอกบ้าน แต่หากทําไม่ถูกวิธีหรือไม่สะอาด โดยเฉพาะอาหารที่ปรุงไม่สุกหรือไม่ผ่านความร้อน รวมถึงอาหารที่บูดเสียง่าย เช่น อาหารที่มีกะทิเป็นส่วนประกอบ เป็นต้น อาจทําให้ป่วยด้วยโรคติดต่อทางอาหารและน้ําได้
กรมควบคุมโรค จึงขอเตือนประชาชนให้ระมัดระวังการเจ็บป่วยจากโรคติดต่อทางอาหารและน้ํา โดยจากรายงานของกองระบาดวิทยา กรมควบคุมโรค ตั้งแต่วันที่ 1 มกราคม–28 เมษายน 2563 พบว่ามีรายงานผู้ป่วยด้วย 5 โรคสําคัญที่ติดต่อทางอาหารและน้ํา ได้แก่ โรคอุจจาระร่วง 271,933 ราย โรคอาหารเป็นพิษ 25,640 ราย โรคบิด 679 ราย โรคอหิวาตกโรค 1 ราย และโรคไข้ไทฟอยด์หรือไข้รากสาดน้อย 153 ราย
สําหรับโรคติดต่อทางอาหารและน้ํา เกิดจากการรับประทานอาหารหรือดื่มน้ําที่มีการปนเปื้อนเชื้อแบคทีเรีย ไวรัส โปรโตซัว หนอนพยาธิฯ ผู้ป่วยจะมีอาการ ปวดท้อง ถ่ายเหลว 3 ครั้งต่อวันหรือมากกว่า อุจจาระอาจพบเยื่อมูกและมีเลือดปน คลื่นไส้ อาเจียน มีไข้ ในบางรายมีอาการรุนแรงอาจทําให้เสียชีวิตได้ ดังนั้น การป้องกันคือ ขอให้ประชาชนยึดหลัก“สุก ร้อน สะอาด”รับประทานอาหารปรุงสุกใหม่ๆ ไม่มีแมลงวันตอม ล้างมือด้วยน้ําและสบู่บ่อยๆ ทั้งก่อนรับประทานอาหาร หลังเข้าห้องน้ําหรือสัมผัสสิ่งสกปรก ในส่วนอาหารที่ปรุงประกอบไว้นานแล้ว ขอให้สํารวจก่อน หากมีกลิ่น รส หรือรูปเปลี่ยนไป ไม่ควรรับประทานต่อ ส่วนอาหารที่กลิ่น รส หรือรูปร่างไม่เปลี่ยนแปลงควรอุ่นให้ร้อนทั่วถึงก่อนรับประทาน
นายแพทย์สุวรรณชัย กล่าวอีกว่า ในการปรุง การเก็บอาหาร ต้องคํานึงถึงความสะอาด ปลอดโรค ปลอดภัย ปราศจากการปนเปื้อน อาหารควรปรุงสุก รับประทานอาหารที่ปรุงสุกใหม่ ดื่มน้ําและน้ําแข็งที่สะอาด (มีเครื่องหมาย อย.) เก็บถนอมอาหารอย่างถูกวิธี และก่อนหยิบจับอาหารควรล้างมือให้สะอาดทุกครั้ง และหากมีอาการตามข้างต้น สามารถช่วยเหลือเบื้องต้น โดยให้จิบน้ําผสมสารละลายเกลือแร่ (ORS) บ่อยๆ เพื่อป้องกันการขาดน้ํา หากไม่ดีขึ้น รับประทานอาหารไม่ได้ กระหายน้ํามากกว่าปกติ หรืออุจจาระเป็นมูกปนเลือด ให้รีบไปพบแพทย์ และควรให้ผู้ป่วยรับประทานอาหารอ่อนย่อยง่าย เพื่อช่วยให้ลําไส้ฟื้นตัวได้เร็ว ไม่ควรกินยาหยุดถ่าย เพราะจะทําให้เชื้อโรคยังอยู่ในร่างกาย หากใช้ยาปฏิชีวนะ ควรอยู่ในการดูแลของแพทย์ สามารถสอบถามข้อมูลเพิ่มเติมได้ที่สายด่วนกรมควบคุมโรค โทร.1422
***************************************
ข้อมูลจาก : กองโรคติดต่อทั่วไป กรมควบคุมโรค
วันที่ 6 พฤษภาคม 2563
รัฐบาลไทย-ข่าวทำเนียบรัฐบาล-สธ. เตือนประชาชนพื้นที่น้ำท่วมระวังงูกัด แนะสังเกต 7 อาการสัญญาณถูกงูพิษกัด
วันอังคารที่ 14 พฤศจิกายน 2560
สธ. เตือนประชาชนพื้นที่น้ําท่วมระวังงูกัด แนะสังเกต 7 อาการสัญญาณถูกงูพิษกัด
กระทรวงสาธารณสุข เตือนประชาชนในพื้นที่น้ําท่วม ระวังถูกงูกัด แนะสังเกตุ 7 อาการสําคัญจากพิษงู  เตือนอย่าใช้ปากดููดพิษ ฉุกเฉินให้โทรสายด่วน 1669
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ขณะนี้ หลายพื้นที่ของประเทศไทยยังคงมีน้ําท่วมขัง และภาคใต้มีฝนตกต่อเนื่อง สิ่งที่ต้องระวังคือ สัตว์มีพิษที่หนีน้ําเข้ามาหลบซ่อนอยู่ตามที่พักอาศัยของคน ซึ่งในแต่ละปีที่ผ่านมา สํานักระบาดวิทยารายงานในรอบ 10 ปี พ.ศ.2549 – 2558 พบผู้ป่วยถูกงูพิษกัดเฉลี่ยปีละ 6,000 กว่าราย พบมากในช่วงปลายฤดูฝนต้นฤดูหนาว ผู้ที่ถูกกัดเกือบทั้งหมดมักไม่ทราบชนิดงูที่กัด เนื่องจากไม่เห็นตัวงูหรือไม่รู้จักว่าเป็นงูอะไร ซึ่งเป็นสิ่งที่สําคัญมาก เพราะจะช่วยให้แพทย์สามารถวินิจฉัยและให้เซรุ่มแก้พิษงูได้ตรงตามประเภทของพิษงูและรวดเร็วขึ้น โดยโรงพยาบาลในสังกัดกระทรวงสาธารณสุข ได้เตรียมสํารองเซรุ่มแก้พิษงูที่พบบ่อยในแต่ละภูมิภาค 7 ชนิด ได้แก่ งูเห่า งูจงอาง งูสามเหลี่ยม งูทับสมิงคลา งูแมวเซา งูกะปะ และงูเขียวหางไหม้ เพื่อให้การช่วยเหลือประชาชนอย่างทันท่วงที ป้องกันการเสียชีวิตให้มากที่สุด
นายแพทย์โอภาสกล่าวต่อว่า ในการป้องกันสัตว์มีพิษและงูกัด ขอให้ประชาชนจัดสิ่งของเครื่องใช้ภายในบ้านให้เป็นระเบียบ หลีกเลี่ยงการเดินในที่แคบหรือบริเวณที่รกมีหญ้าสูง โดยเฉพาะเวลากลางคืน หากถูกงูกัด สามารถสังเกตว่าเป็นงูพิษหรือไม่ โดยดูจาก 1.รอยเขี้ยว มี 2 ข้าง และมีอาการบวมแดงรอบๆ รอยกัด บางครั้งอาจเห็นเพียงรอยเดียว โดยเฉพาะอย่างยิ่งถ้าถูกกัดบริเวณปลายมือปลายเท้า หรือบางครั้งอาจเห็นมากกว่า 2 รอยในกรณีที่ถูกกัดมากกว่า 1 ครั้ง 2.อาจมีอาการปวดอย่างรุนแรง 3.คลื่นไส้อาเจียน 4.หายใจติดขัด หากรุนแรงอาจหยุดหายใจได้ 5.สายตาขุ่นมัว 6.มีน้ําลายมากผิดปกติ และ7.หน้าชาไม่รู้สึกหรือชาตามแขนขา โดยพิษนั้นขึ้นอยู่กับชนิดของงู เช่นงูเห่างูจงอาง งูสามเหลี่ยม งูทับสมิงคลา จะมีพิษต่อระบบประสาท ทําให้กล้ามเนื้ออ่อนแรงหนังตาตก กลืนลําบาก พูดไม่ชัด และหยุดหายใจ
หากพบผู้ที่ถูกงูกัด ควรดูแลเบื้องต้นก่อนถึงมือแพทย์ โดยบีบเลือดบริเวณบาดแผลออกเท่าที่ทําได้ เพื่อขจัดพิษงูออกจากร่างกาย ล้างแผลด้วยน้ําสะอาดและฟอกสบู่หรือน้ําด่างทับทิม ใช้ผ้าสะอาดซับให้แห้ง เช็ดแผลและรีบนําส่งโรงพยาบาลให้เร็วที่สุดโดยพยายามให้อวัยวะที่ถูกกัดเคลื่อนไหวให้น้อยที่สุด อาจดามบริเวณดังกล่าวให้อยู่ในระดับต่ํากว่าหัวใจ เพื่อชะลอการซึมของพิษงู สิ่งที่เป็นข้อห้ามได้แก่ 1.ห้ามกรีดแผล ห้ามใช้ไฟจี้แผล หรือพอกยาในแผลที่ถูกงูกัด 2.ห้ามไม่ให้ใช้ปากดูดพิษงูจากแผล 3.ห้ามแผลโดนน้ําท่วม 4.ห้ามให้ผู้ที่ถูกงูกัดดื่มเครื่องดื่มแอลกอฮอล์ หรือเครื่องดื่มที่มีคาเฟอีน เนื่องจากจะทําให้พิษงูกระจายเร็วขึ้น 5.ห้ามขันชะเนาะเพราะอาจทําให้เนื้อตายได้
***************************** 14 พฤศจิกายน 2560
รัฐบาลไทย-ข่าวทำเนียบรัฐบาล-รัฐบาลผนึกกำลังทุกภาคส่วน เตรียมคนไทย 4.0 รองรับศตวรรษที่ 21 ชูหลักคิดพื้นฐาน 5 ประการ เชื่อมโยงความดีงามตามแบบไทยนิยม นำพาสังคมไปสู่ความเจริญก้าวหน้า
วันอาทิตย์ที่ 18 กุมภาพันธ์ 2561
รัฐบาลผนึกกําลังทุกภาคส่วน เตรียมคนไทย 4.0 รองรับศตวรรษที่ 21 ชูหลักคิดพื้นฐาน 5 ประการ เชื่อมโยงความดีงามตามแบบไทยนิยม นําพาสังคมไปสู่ความเจริญก้าวหน้า
รัฐบาลผนึกกําลังทุกภาคส่วน เตรียมคนไทย 4.0 รองรับศตวรรษที่ 21 ชูหลักคิดพื้นฐาน 5 ประการ เชื่อมโยงความดีงามตามแบบไทยนิยม นําพาสังคมไปสู่ความเจริญก้าวหน้า
รัฐบาลโดยคณะอนุกรรมการเตรียมคนไทยสู่ศตวรรษที่ 21 ซึ่งแต่งตั้งโดยนายกรัฐมนตรี เดินหน้าผนึกกําลังกับเครือข่ายภาคเอกชน ภาครัฐ และภาคประชาสังคม เพื่อปลูกฝังหลักคิด 5 ประการสู่สังคม ได้แก่ ความพอเพียง มีวินัย สุจริต จิตสาธารณะ และมีความรับผิดชอบ ให้สอดรับกับโมเดลพัฒนาคนไทย 4.0 ในศตวรรษที่ 21
“หลักคิดทั้ง 5 ประการ จะช่วยให้คนไทยมีความเข้มแข็งทางจิตใจ และมีคุณภาพชีวิตที่ดีขึ้น โดยสามารถแก้ปัญหาชีวิตของตนเองด้วยวิถีทางที่ถูกต้องมากขึ้น ลดพฤติกรรมเสี่ยงต่าง ๆ เช่น อบายมุข หรือยาเสพติด การไม่รักษาวินัย ไม่ซื่อสัตย์สุจริต ขาดดุลพินิจในการพิจารณาสิ่งที่ควรทําหรือไม่ควรทํา เป็นต้น”
ทั้งนี้ พลเอก ประยุทธ์ จันทร์โอชา นายกรัฐมนตรี ให้ความสําคัญกับการพัฒนาทรัพยากรมนุษย์เป็นอย่างมาก เพราะเป็นปัจจัยสําคัญของการพัฒนาประเทศ โดยย้ําว่าหลักคิด 5 ประการ เป็นพื้นฐานของการดําเนินชีวิตทั้งปวงที่จะช่วยเตือนสติและยับยั้งพฤติกรรมที่ไม่พึงประสงค์ต่าง ๆ ซึ่งจะต้องเชื่อมโยงกับความดีงามตามแนวทางไทยนิยมยั่งยืน ที่จะนําพาสังคมไปสู่ความเจริญก้าวหน้า
สําหรับคําจํากัดความของหลักคิดแต่ละด้าน ประกอบด้วย 1.ความพอเพียง หมายถึง การดําเนินชีวิตแบบมีเหตุผล คิดตัดสินใจอย่างรอบคอบ ไม่เบียดเบียนตนเอง สังคม และสิ่งแวดล้อม 2.วินัย หมายถึง การยึดมั่นในหน้าที่ของตน ปฏิบัติตามจริยธรรม จรรยาบรรณ เคารพกฎหมาย 3.สุจริต หมายถึง ความซื่อสัตย์ ยึดมั่นในความจริง ความถูกต้อง และความเป็นธรรม 4.จิตสาธารณะ หมายถึง ใส่ใจต่อสังคม อาสาทําสิ่งที่ไม่ใช่หน้าที่ของตน เพื่อหวังประโยชน์แก่สังคมและประเทศชาติ และ 5.ความรับผิดชอบ หมายถึง รับผิดชอบต่อสิ่งที่ตนเองพูดและทํา ทั้งต่อตนเอง ครอบครัว และสังคม
“นายกฯ ขอความร่วมมือจากทุกภาคส่วนในการสนับสนุนการทํางานของคณะอนุกรรมการชุดดังกล่าว โดยในเร็ว ๆ นี้จะมีการประกาศเจตนารมณ์เพื่อขับเคลื่อนหลักคิดเพื่อพัฒนาคนไทยสู่ศตวรรษที่ 21 และรณรงค์ให้คนในสังคมปรับเปลี่ยนพฤติกรรมใหม่ ผ่านองค์กรเครือข่ายต่าง ๆ โดยเฉพาะภาคประชาสังคมทั่วประเทศที่มีความเข้มแข็งเป็นอย่างมาก”
รัฐบาลไทย-ข่าวทำเนียบรัฐบาล-สธ. ให้องค์การเภสัชกรรมผนึกกำลัง อย. วางแนวทางจัดหาหน้ากากอนามัย-แอลกอฮอล์ล้างมือ
วันพุธที่ 5 กุมภาพันธ์ 2563
สธ. ให้องค์การเภสัชกรรมผนึกกําลัง อย. วางแนวทางจัดหาหน้ากากอนามัย-แอลกอฮอล์ล้างมือ
ปลัดกระทรวงสาธารณสุข สั่งการให้องค์การเภสัชกรรม และสํานักงานคณะกรรมการอาหารและยา ประสานงานวางแนวทางป้องกันปัญหาขาดแคลนหน้ากากอนามัย รวมทั้งเพิ่มกําลังการผลิตเจลแอลกอฮอล์ล้างมือ
ปลัดกระทรวงสาธารณสุข สั่งการให้องค์การเภสัชกรรม และสํานักงานคณะกรรมการอาหารและยา ประสานงานวางแนวทางป้องกันปัญหาขาดแคลนหน้ากากอนามัย รวมทั้งเพิ่มกําลังการผลิตเจลแอลกอฮอล์ล้างมือ ด้านกรมควบคุมโรคแนะนําหากยังไม่มีอาการป่วยโรคระบบทางเดินหายใจ สามารถใช้หน้ากากอนามัยแบบผ้าเพื่อป้องกันการติดเชื้อได้
นายแพทย์อัษฎางค์ รวยอาจิณ รองอธิบดีกรมควบคุมโรค แถลงข่าวว่า จากสถานการณ์การแพร่ระบาดของโรคปอดอักเสบจากเชื้อไวรัสโคโรนาสายพันธุ์ใหม่ 2019 ทําให้ประชาชนตื่นตัวในการใช้หน้ากากอนามัยและเจลแอลกอฮอล์ล้างมืออย่างมาก ในการประชุมผู้บริหารระดับสูงกระทรวงสาธารณสุข เช้าวันนี้ (5 กุมภาพันธ์ 2563) นายแพทย์สุขุม กาญจนพิมาย ปลัดกระทรวงสาธารณสุข ได้สั่งการให้องค์การเภสัชกรรมเร่งกําลังการผลิตเจลแอลกอฮอล์ล้างมือเพิ่มขึ้น และจัดหาหน้ากากอนามัยทางการแพทย์จากบริษัทผู้ผลิต กระจายลงไปในร้านขายยาขององค์การเภสัชกรรมเพิ่ม ซึ่งหลังจากครม. เห็นชอบให้หน้ากากอนามัยและแอลกอฮอล์ล้างมือเป็นสินค้าควบคุมคาดว่าปัญหาจะคลี่คลายไปในทางที่ดีขึ้น โดยในวันพรุ่งนี้ (6 กุมภาพันธ์ 2563) เวลา 09.00 น. ศูนย์ปฏิบัติการกระทรวงสาธารณสุข ซึ่งมี กองสาธารณสุขฉุกเฉิน สํานักงานคณะกรรมการอาหารและยา และองค์การเภสัชกรรม จะประชุมร่วมกับกรมการค้าภายใน กระทรวงพาณิชย์ เพื่อหารือแนวทางป้องกันปัญหาการขาดแคลนหน้ากากอนามัย ที่กระทรวงสาธารณสุข
นายแพทย์อัษฎางค์ กล่าวต่อว่า หน้ากากอนามัยแต่ละประเภทเหมาะกับการใช้งานแตกต่างกัน หน้ากากอนามัยแบบผ้า เหมาะสําหรับคนปกติที่ยังไม่มีอาการป่วยโรคระบบทางเดินหายใจ สวมเพื่อป้องกันการติดเชื้อโรคระบบทางเดินหายใจได้ ซึ่งมีข้อดีคือ สามารถซักทําความสะอาดและนํากลับมาใช้ซ้ํา ทําให้ไม่สิ้นเปลืองค่าใช้จ่าย ส่วนหน้ากากอนามัยทางการแพทย์ เหมาะสําหรับผู้ป่วยโรคระบบทางเดินหายใจที่มีอาการไอ จาม มีน้ํามูก เพื่อป้องกันไม่ให้แพร่กระจายเชื้อไปสู่ผู้อื่น สําหรับหน้ากากอนามัยแบบ N 95 เหมาะสําหรับบุคลากรทางการแพทย์ที่ต้องดูแลผู้ป่วยอย่างใกล้ชิด เพื่อป้องกันการติดเชื้อจากผู้ป่วย โดยหากใช้หน้ากากอนามัยทางการแพทย์แล้ว ต้องพับแล้วม้วนใส่ถุงที่ปิดสนิท ทิ้งลงในถังขยะที่มีฝาปิดมิดชิด ที่สําคัญ ต้องล้างมืออย่างถูกวิธีด้วยน้ําและสบู่ทุกครั้งหลังทิ้งหน้ากากอนามัยที่ใช้แล้ว จะสามารถฆ่าเชื้อโรคได้ทั้งแบคทีเรียและไวรัส
พร้อมกันนี้ กระทรวงสาธารณสุขได้จัดกิจกรรม Big Cleaning Week ในพื้นที่สาธารณะ และกิจกรรมรณรงค์ให้ความรู้การป้องกันโรคปอดอักเสบจากเชื้อไวรัสโคโรนาสายพันธุ์ใหม่ 2019 ในหน่วยงานและแหล่งชุมชน โดยในวันนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้ร่วมกับอธิบดีและทีมเจ้าหน้าที่กรมวิทยาศาสตร์การแพทย์ รณรงค์ที่มหาวิทยาลัยหอการค้าไทย และ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ร่วมกับอธิบดีกรมสนับสนุนบริการสุขภาพ และอธิบดีกรมอนามัย พร้อมทีมเจ้าหน้าที่รณรงค์ที่ศูนย์การค้าเซ็นทรัลเวิลด์
รัฐบาลไทย-ข่าวทำเนียบรัฐบาล-สำนักงานสลาก มอบเงินช่วยเหลือประชาชน เจ้าหน้าที่ตำรวจ ทหาร ที่เสียชีวิตและบาดเจ็บ จากเหตุการณ์ความรุนแรงในพื้นที่จังหวัดนครราชสีมา
วันอังคารที่ 11 กุมภาพันธ์ 2563
สํานักงานสลาก มอบเงินช่วยเหลือประชาชน เจ้าหน้าที่ตํารวจ ทหาร ที่เสียชีวิตและบาดเจ็บ จากเหตุการณ์ความรุนแรงในพื้นที่จังหวัดนครราชสีมา
เหตุการณ์ความรุนแรงในพื้นที่จังหวัดนครราชสีมา ระหว่างวันที่ 8-9 กุมภาพันธ์ 2563 ส่งผลให้มีพี่น้องประชาชน เจ้าหน้าที่ตํารวจ ทหารเสียชีวิตและได้รับบาดเจ็บจํานวนมาก
วันนี้ (11 กุมภาพันธ์ 2563) ที่สํานักงานสลากกินแบ่งรัฐบาล พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล กล่าวต่อผู้สื่อข่าวถึงเหตุการณ์ความรุนแรงในพื้นที่จังหวัดนครราชสีมา ระหว่างวันที่ 8-9 กุมภาพันธ์ 2563 ส่งผลให้มีพี่น้องประชาชน เจ้าหน้าที่ตํารวจ ทหารเสียชีวิตและได้รับบาดเจ็บจํานวนมาก ว่าสํานักงานสลากกินแบ่งรัฐบาลขอแสดงความเสียใจต่อครอบครัวของผู้ได้รับผลกระทบทุกท่าน และขอมอบความห่วงใย ด้วยการร่วมบรรเทาความเดือดร้อนของผู้บาดเจ็บ ตลอดจนเป็นกําลังใจให้ครอบครัวผู้สูญเสีย โดยนํารายได้ส่วนหนึ่งจากการซื้อสลากกินแบ่งรัฐบาลของพี่น้องประชาชน มอบให้กับพี่น้องประชาชนที่ได้รับบาดเจ็บ รวมถึงครอบครัวผู้เสียชีวิต จากเหตุการณ์ดังกล่าว รายละ 50,000 บาท โดยจะประสานงานกับหน่วยงานภาครัฐที่เกี่ยวข้องเพื่อดําเนินการมอบเงินดังกล่าวโดยเร็ว สําหรับกรณีเจ้าหน้าที่ทหาร ตํารวจ ที่เสียชีวิตและบาดเจ็บนั้น จะพิจารณาให้การช่วยเหลือ บรรเทาความเดือดร้อนตามความเหมาะสมต่อไป
รัฐบาลไทย-ข่าวทำเนียบรัฐบาล-คณะภาคเอกชนจากสาธารณรัฐประชาชนจีน เข้าเยี่ยมคารวะรองนายกรัฐมนตรี
วันจันทร์ที่ 18 มิถุนายน 2561
คณะภาคเอกชนจากสาธารณรัฐประชาชนจีน เข้าเยี่ยมคารวะรองนายกรัฐมนตรี
คณะภาคเอกชนจากสาธารณรัฐประชาชนจีน เข้าเยี่ยมคารวะรองนายกรัฐมนตรี
วันนี้ (14 มิถุนายน 2561) เวลา 14.00 น. นาย Wang Chuanfu ประธานบริหารบริษัท Build Your Dreams (BYD) จํากัด พร้อมด้วยนาย Johnny Chou ประธานบริหารบริษัท Best Logistics Technology จํากัด และ นายอมร มีมะโน ประธานเจ้าหน้าที่บริหารและกรรมการผู้จัดการ บริษัท เอเจ แอดวานซ์ เทคโนโลยี จํากัด (มหาชน) เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรีแสดงความยินดีที่ได้พบประธานบริหารบริษัท Build Your Dreams (BYD) ซึ่งเป็นบริษัทที่เชี่ยวชาญใน 4 อุตสาหกรรม ได้แก่ IT รถยนต์ พลังงานใหม่ และระบบรางรถไฟ ของประเทศจีน และประธานบริหารบริษัท Best Logistics Technology ซึ่งเป็นผู้ให้บริการ Supply Chain Solution แบบครบวงจร รวมถึงการให้คําปรึกษาด้านการเงินและการจัดการด้านโลจิสติกส์ โดยรองนายกรัฐมนตรีกล่าวว่าขณะนี้ประเทศไทยพัฒนาภาคอุตสาหกรรมภายใต้นโยบาย Thailand 4.0 โดยเฉพาะโครงการพัฒนาระเบียงเศรษฐกิจพิเศษภาคตะวันออก (EEC) จึงอยากจะเชิญชวนภาคเอกชนจีนเข้ามาลงทุน เนื่องจากจีนมีโนบาย Belt&Road ด้วยการสร้างรถไฟเพื่อเชื่อมต่อเส้นทางการค้า เมื่อเรานํา EEC ไปเชื่อมโยงก็จะยิ่งเกื้อหนุนและส่งผลให้ความเจริญหลั่งไหลเข้ามาสู่ทั้งสองประเทศ
ประธานบริหารบริษัท Build Your Dreams (BYD) และประธานบริหารบริษัท Best Logistics Technology จํากัด แสดงความสนใจที่จะเข้ามาลงทุนในประเทศไทย ซึ่งรองนายกรัฐมนตรีกล่าวว่าบริษัทฯ จะได้รับสิทธิประโยชน์ต่างๆ จาก สํานักงานคณะกรรมการส่งเสริมการลงทุน (BOI) ซึ่งพร้อมให้ข้อมูลต่างๆ ที่จําเป็นแก่บริษัทฯ และจะช่วยอํานวยความสะดวกในการลงทุนด้วย
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงานการประชุมทางวิชาการสมาคมสถาบันการศึกษาขั้นอุดมแห่งภูมิภาคเอเชียตะวันออกเฉียงใต้ประจำประเทศไทย ครั้งที่ 40
วันพุธที่ 10 มกราคม 2561
รมว.ดิจิทัลฯ ปาฐกถาพิเศษในงานการประชุมทางวิชาการสมาคมสถาบันการศึกษาขั้นอุดมแห่งภูมิภาคเอเชียตะวันออกเฉียงใต้ประจําประเทศไทย ครั้งที่ 40
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษ หัวข้อ “Diversity and global citizenship” ในงานการประชุมทางวิชาการสมาคมสถาบันการศึกษาขั้นอุดมแห่งภูมิภาคเอเชียตะวันออกเฉียงใต้ประจําประเทศไทย ครั้งที่ 40 เรื่อง “Higher Education for Diversity and Global Citizenship” ซึ่งสมาคมสถาบันการศึกษาขั้นอุดมแห่งภูมิภาคเอเชียตะวันออกเฉียงใต้ ประจําประเทศไทย (สออ.ประเทศไทย) ร่วมกับมหาวิทยาลัยเกษมบัณฑิต จัดขึ้นเพื่อนําเสนอผลการศึกษาค้นคว้า และแลกเปลี่ยนความคิดเห็นระหว่างนักวิชาการ รวมถึงการพิจารณาคัดเลือกผลงานทางวิชาการเพื่อเป็นผู้แทนประเทศไทยไปนําเสนอในการประชุมทางวิชาการของ ASAIHL Conference 2018 ระหว่างวันที่ 26 – 28 มีนาคม 2561 ณ Soka University, ประเทศญี่ปุ่นต่อไป เมื่อวันที่ 8 มกราคม 2561 ณ ห้องเกษมสันนิบาต ชั้น 12 อาคารเกษมนครา มหาวิทยาลัยเกษมบัณฑิต วิทยาเขตร่มเกล้า กรุงเทพมหานคร
**********************
รัฐบาลไทย-ข่าวทำเนียบรัฐบาล-กรมบัญชีกลางสรุปผลงานบัตรสวัสดิการแห่งรัฐรอบ 4 เดือนแรก
วันจันทร์ที่ 12 กุมภาพันธ์ 2561
กรมบัญชีกลางสรุปผลงานบัตรสวัสดิการแห่งรัฐรอบ 4 เดือนแรก
กรมบัญชีกลางสรุปผลการดําเนินงานโครงการบัตรสวัสดิการแห่งรัฐตั้งแต่ตุลาคม 2560 – มกราคม 2561 ยอดใช้จ่ายรวมทั้งสิ้นกว่า 11,940 ล้านบาท และติดตั้งเครื่อง EDC เพิ่มอีก 20,000 เครื่อง
นางญาณี แสงศรีจันทร์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า การดําเนินโครงการบัตรสวัสดิการแห่งรัฐ เพื่อช่วยแบ่งเบาภาระค่าใช้จ่ายในชีวิตประจําวันให้แก่ผู้มีสิทธิ จํานวน 11.4 ล้านคน โดยกรมบัญชีกลางได้แจกบัตรสวัสดิการแห่งรัฐไปแล้ว จํานวน 10.9 ล้านคน หรือประมาณร้อยละ 95.3 ของผู้มีสิทธิทั้งหมด สําหรับผลจ่ายเงินผ่านบัตรสวัสดิการแห่งรัฐของผู้มีสิทธิในช่วง 4 เดือนที่ผ่านมา เป็นเงินทั้งสิ้น จํานวน 11,940 ล้านบาท (วันที่ 1 ตุลาคม 2560 – 31 มกราคม 2561) โดยจ่ายเงินให้แก่ร้านธงฟ้าประชารัฐ จํานวน 11,822 ล้านบาท ร้านก๊าซหุงต้ม จํานวน 14.3 ล้านบาท ค่าโดยสารรถ บขส. จํานวน 38.2 ล้านบาท และค่าโดยสารรถไฟ จํานวน 65.3 ล้านบาท
สําหรับเครื่อง EDC (Electronic Data Capture) ติดตั้งแล้ว จํานวน 20,272 เครื่อง ข้อมูล ณ วันที่ 31 มกราคม 2561 แบ่งออกเป็น ติดตั้งที่ร้านธงฟ้าประชารัฐ จํานวน 18,789 เครื่อง ร้านก๊าซหุงต้ม จํานวน 828 เครื่อง การรถไฟ จํานวน 534 เครื่อง และบขส. จํานวน 121 เครื่อง ทั้งนี้ เพื่อให้ผู้ถือบัตรสวัสดิการแห่งรัฐได้รับความสะดวกตอบสนองความต้องการของผู้มีสิทธิในการใช้บริการ กระทรวงการคลังเตรียมพร้อมจะติดตั้งเครื่อง EDC เพิ่มขึ้นอีก 20,000 เครื่อง โดยแบ่งเป็นการติดตั้งที่ร้านธงฟ้าประชารัฐ จํานวน 10,000 เครื่อง และที่กองทุนหมู่บ้าน จํานวน 10,000 เครื่อง
โฆษกกรมบัญชีกลาง กล่าวเพิ่มเติมว่า โครงการนี้รัฐบาลมีความตั้งใจที่จะช่วยลดค่าใช้จ่ายในการดํารงชีวิตประจําวันให้กับประชาชน อีกทั้งยังมุ่งหวังที่จะยกระดับคุณภาพชีวิตของประชาชนให้มีความเป็นอยู่ที่ดีขึ้นในระยะยาว
รัฐบาลไทย-ข่าวทำเนียบรัฐบาล-๑๓ ตุลาคม วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอังคารที่ 15 ตุลาคม 2562
๑๓ ตุลาคม วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
น้อมสํานึกในพระมหากรุณาธิคุณเป็นล้นพ้นอันหาที่สุดมิได้
ข้าพระพุทธเจ้า ข้าราชการ ลูกจ้างและพนักงานราชการ สังกัดกระทรวงกลาโหม
๑๓ ตุลาคม
วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
...
น้อมสํานึกในพระมหากรุณาธิคุณเป็นล้นพ้นอันหาที่สุดมิได้
ข้าพระพุทธเจ้า ข้าราชการ ลูกจ้างและพนักงานราชการ สังกัดกระทรวงกลาโหม
รัฐบาลไทย-ข่าวทำเนียบรัฐบาล-โฆษกรัฐบาล เผย ท่านนายกฯ รับทราบผลโพลล์ ถือเป็นกำลังใจในการทำงาน จากนี้รัฐบาลจะสานต่อเจตนารมณ์เดิม เร่งรัดการปฏิรูป ฝากขอบคุณประชาชนที่เชื่อมั่น พร้อมขอให้ทุกภาคส่วนสังคมช่วยกันสนั
วันจันทร์ที่ 17 ตุลาคม 2559
โฆษกรัฐบาล เผย ท่านนายกฯ รับทราบผลโพลล์ ถือเป็นกําลังใจในการทํางาน จากนี้รัฐบาลจะสานต่อเจตนารมณ์เดิม เร่งรัดการปฏิรูป ฝากขอบคุณประชาชนที่เชื่อมั่น พร้อมขอให้ทุกภาคส่วนสังคมช่วยกันสนั
โฆษกรัฐบาล เผย ท่านนายกฯ รับทราบผลโพลล์ ถือเป็นกําลังใจในการทํางาน จากนี้รัฐบาลจะสานต่อเจตนารมณ์เดิม เร่งรัดการปฏิรูป ฝากขอบคุณประชาชนที่เชื่อมั่น พร้อมขอให้ทุกภาคส่วนสังคมช่วยกันสนับสนุนให้ประเทศเดินหน้าอย่างมั่นคง
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับทราบผลสํารวจจากศูนย์วิจัยมหาวิทยาลัยกรุงเทพ หรือ กรุงเทพโพลล์ ว่าประชาชนมีความพอใจในการทํางานของรัฐบาลมากขึ้น จากการสํารวจเมื่อครบ 1 ปี 6 เดือน ได้คะแนนเฉลี่ยที่ 5.92 คะแนน มาวันนี้รัฐบาลทํางานครบ 2 ปี คะแนนเพิ่มขึ้นเป็น 6.19 คะแนน ถือเป็นกําลังใจในการทํางานของรัฐบาล
“คะแนนการทํางานของรัฐบาลสูงสุด 3 อันดับแรก ได้แก่ ด้านความมั่นคงของประเทศ ด้านการบริหารจัดการ และด้านสังคมและคุณภาพชีวิต ส่วนคะแนนความพึงพอใจต่อการปฏิบัติหน้าที่ของท่านนายกฯ เมื่อครบ 1 ปี 6 เดือนได้ 7.24 คะแนน วันนี้เพิ่มขึ้นเป็น 7.57 คะแนน โดยคะแนนสูงสุด 3 อันดับแรก ได้แก่ ความเด็ดขาดกล้าตัดสินใจ ความซื่อสัตย์สุจริต และความขยันทุ่มเท
นอกจากนี้ หน่วยวิจัยของนิตยสาร ดิ อีโคโนมิสต์ นิตยสารระดับโลกที่จัดอันดับประเทศน่าอยู่ที่สุดในโลก ได้ระบุว่า กรุงเทพมหานคร เป็น 1 ใน 6 เมือง ที่มีการปรับปรุงให้น่าอยู่ขึ้นในช่วง 12 เดือนที่ผ่านมา เนื่องจากมีความมั่นคงของประชาชนดีขึ้นจากปีที่แล้ว โดยการจัดอันดับประเทศน่าอยู่พิจารณาจากคุณภาพชีวิตของประชาชน 5 ด้าน ได้แก่ ความมั่นคง สาธารณสุข วัฒนธรรม สิ่งแวดล้อม การศึกษา และโครงสร้างพื้นฐาน ซึ่งหลายเมืองถูกลดอันดับลงจากปัญหาการก่อการร้าย”
ทั้งนี้ เมืองที่ได้รับการจัดอันดับว่าเป็นเมืองที่น่าอยู่ที่สุดในโลก 3 อันดับแรกจาก 140 ประเทศทั่วโลก ได้แก่ 1. เมืองเมลเบิร์น ประเทศออสเตรเลีย 2. กรุงเวียนนา ประเทศออสเตรีย และ 3. เมืองแวนคูเวอร์ ประเทศแคนาดา ซึ่งล้วนเป็นประเทศร่ํารวยที่มีความหนาแน่นของประชากรต่ํา
พลตรี สรรเสริญ กล่าวต่อว่า ท่านนายกฯ ขอบคุณเจ้าหน้าที่รัฐทุกคนที่ตั้งใจทํางานจนเป็นที่พอใจของประชาชน และขอบคุณพี่น้องประชาชนที่เห็นความตั้งใจและเชื่อมั่นในการทํางานของรัฐบาล จากนี้รัฐบาลก็จะเดินหน้าต่อไปตาม Roadmap ที่วางไว้ โดยสานต่อเจตนารมณ์เดิมที่ตั้งใจจะเร่งรัดการปฏิรูปและวางรากฐานต่างๆ เพื่อประเทศในระยะยาว อาทิ การจัดสวัสดิการและดูแลคุณภาพชีวิตประชาชน การป้องกันปัญหาทุจริตคอร์รัปชั่นในระบบราชการและการเมือง การบริหารจัดการน้ําทั้งระบบ รวมถึงการยกระดับสินค้าเกษตรและผลิตภัณฑ์ต่างๆ ของไทยให้ได้มาตรฐานสากลขายได้ราคาดีขึ้น
“ท่านนายกฯ ขอให้เจ้าหน้าที่รัฐ ภาคเอกชน นักวิชาการ องค์กรอิสระ มูลนิธิ สื่อมวลชน และประชาชนในทุกภาคส่วนสังคม ช่วยกันสนับสนุนให้ประเทศก้าวไปข้างหน้าอย่างมั่นคง และรักษาความสงบเรียบร้อย ด้วยการเคารพกฎหมาย ไม่ส่งเสริมการทุจริตคอร์รัปชั่น ช่วยกันเป็นหูเป็นตา ตรวจสอบสิ่งผิดปกติทั้งหลายที่อาจเป็นภัยต่อสังคม ให้ความร่วมมือกับนโยบายภาครัฐ รวมถึงรับฟังข้อมูลจากแหล่งข่าวที่เชื่อถือได้อย่างครบถ้วนรอบด้าน และพิจารณาถึงข้อดีข้อเสียด้วยใจเป็นกลางก่อนตัดสินใจ พัฒนาเป็นสังคมแห่งปัญญาและการเรียนรู้ เพื่อประโยชน์สุขส่วนรวมของชาติบ้านเมืองเป็นสําคัญ”